[{"text_idx": "#000000", "text": "Eesti Eesti et English English en"}, {"text_idx": "#000001", "text": "\u2022 Haapsalu salli ja ra\u0308ti venitamise raam\nVa\u0308ikesed vead mustris 2019. a kalendris"}, {"text_idx": "#000002", "text": "Haapsalu salli ja ra\u0308ti venitamise raam"}, {"text_idx": "#000003", "text": "Raam on va\u0308lja to\u0308o\u0308tatud ja valmistatud Matsuri ku\u0308las asuvas Sujuri to\u0308o\u0308kojas Setomaal. Selle tegemisel on arvestatud Haapsalu pitsimeistrite soovitusi.\nRaamil on tugevad ja piisavalt peenikesed u\u0308mara otsaga roostevabad piid, mis ei venita pitsisse suuri auke. Raami latte saab pikendada, misto\u0303ttu on vo\u0303imalik raamida ka va\u0308ga suuri ra\u0308tte ja salle."}, {"text_idx": "#000004", "text": "\u2022 4 latti, millel on 2 mm la\u0308bimo\u0303o\u0303du ja 2 cm vahedega roostevabad piid\n\u2022 4 piide ja aukudega latti\n\u2022 4 plastikust u\u0308hendusdetaili lattide liitmiseks\n\u2022 4 metallist liugurit lattide u\u0308henduskohtade fikseerimiseks\n\u2022 8 kummiaasa u\u0308henduste fikseerimiseks\n\u2022 pleksiklaasist kaanega tugev vineerist hoiukarp"}, {"text_idx": "#000005", "text": "1. Tee kindlaks, kas pead raami latte pikemaks liitma."}, {"text_idx": "#000006", "text": "2. Lattide u\u0308hendamiseks pane kaks latti ja\u0308rjest (otsad on koos) ja aseta u\u0308henduskoha piidele plastikust u\u0308hendusdetail."}, {"text_idx": "#000007", "text": "3. Nu\u0308u\u0308d to\u0303mba liitekohale metallist liugur."}, {"text_idx": "#000008", "text": "4. Kinnita liitekoht kummiaasaga nii nagu fotol."}, {"text_idx": "#000009", "text": "5. Nurgas aseta aukudeta lati peale aukudega latt nii, et auk la\u0308heks sobiva pii otsa. Fikseeri lattide u\u0308henduskoht kummiaasaga."}, {"text_idx": "#000010", "text": "6. Et raam kiiva ei kisuks, fikseeri raami nurgad liistudega. Sobiva koha leidmiseks on liistule ma\u0308rgitud kaks mo\u0303o\u0303tema\u0308rki, nende abil saad mo\u0303o\u0303ta, milliste piide otsa peaks liistu otstes olevad augud panema."}, {"text_idx": "#000011", "text": "Mo\u0303o\u0303tmiseks aseta nurgaliist u\u0308he raamilati ko\u0303rvale nii, et liistu otsaauk oleks kohakuti latte u\u0308hendava piiga. Nu\u0308u\u0308d na\u0308itab piiga kohakuti sattuv mo\u0303o\u0303tema\u0308rk selle pii asukohta, kuhu asetada liistu u\u0308ks otsaava. Samamoodi leiad liistu paigutamise pii asukoha ka ristuval raamilatil."}, {"text_idx": "#000012", "text": "Haapsalu sall ja ra\u0308tt muutuvad to\u0303eliselt ilusaks alles pa\u0308rast raamimist."}, {"text_idx": "#000013", "text": "Valmis sall vo\u0303i ra\u0308tt pestakse ka\u0308sitsi leiges vees, villasele lo\u0303ngale mo\u0303eldud pesuvahendiga. Mitte vanutada ega va\u0308a\u0308nata! Kui salli vo\u0303i ra\u0308tti on vaja pa\u0308rast kasutamist pesta, siis tuleb see pa\u0308rast ka uuesti raamida."}, {"text_idx": "#000014", "text": "Raami pole mo\u0303tet enne raamimist lo\u0303plikult kokku panna, sest salli venimise laius selgub tegelikult alles raamimise ka\u0308igus."}, {"text_idx": "#000015", "text": "Pane esmalt nurgast kokku u\u0308ks pikendatud (vt fotod 1\u20134) aukudeta latt ja u\u0308ks aukudega latt (vt foto 5)."}, {"text_idx": "#000016", "text": "Alusta salli raamile pingutamist salli otsa u\u0308hest nurgast.\nPinguta salli otsmine a\u0308a\u0308repits lati piidele nii, et salli keskosa pitsiline muster ei oleks liialt va\u0308lja veninud. Selleks leia oma a\u0308a\u0308repitsi saki laiusele vastav piide vahe (na\u0308iteks saki tippude vahe kas 2 vo\u0303i 3 piid) vo\u0303i sakkidele sobiv ru\u0308tm (na\u0308iteks kordamo\u0308o\u0308da u\u0308le kahe pii ja u\u0308le kolme pii).\nNii saad teada sallile sobiva raami laiuse."}, {"text_idx": "#000017", "text": "Nu\u0308u\u0308d saad paika seada ka raami teise ku\u0308lje."}, {"text_idx": "#000018", "text": "Hakka kordamo\u0308o\u0308da pingutama salli ku\u0308lgede a\u0308a\u0308repitsi, selle to\u0308o\u0308 ka\u0308igus leia sakkidele sobiv piide vahe (tippude vahe na\u0308iteks 2 vo\u0303i 3 piid) vo\u0303i sakkidele sobiv ru\u0308tm (na\u0308iteks kordamo\u0308o\u0308da u\u0308le kahe pii ja u\u0308le kolme pii).\nKui saki tipud ei u\u0308hti piidega, siis tuleb abiks vo\u0303tta roostevaba varras. Pista see la\u0308bi saki tipu ja aseta raami piide taha. Nii saab saki tipu soovitavale kohale venitada."}, {"text_idx": "#000019", "text": "Ja\u0308lgi, et ku\u0308lgede keskkohad oleksid kohakuti."}, {"text_idx": "#000020", "text": "Raamimisel vo\u0303ib juhtuda, et salli otsa a\u0308a\u0308repitsi sakkide vahe ei ole ta\u0308pselt sama, mis pika ku\u0308lje a\u0308a\u0308repitsi sakkide vahe. See tuleneb sellest, et sall venib pikuti ja laiuti erinevalt."}, {"text_idx": "#000021", "text": "Kui mo\u0303lemad ku\u0308ljed on raamile pingutatud, saad lo\u0303plikult paika panna teise otsa aukudega lati."}, {"text_idx": "#000022", "text": "Loe a\u0308ra esimesse otsa ja\u0308a\u0308nud piid ja ja\u0308lgi, et ka teise otsa saaks neid samapalju.\nPinguta teise otsa a\u0308a\u0308repits ta\u0308pselt samamoodi nagu esimene.\nJa\u0308lgi, et otste a\u0308a\u0308repitsi keskkohad oleksid kohakuti."}, {"text_idx": "#000023", "text": "Paigalda nurkade fikseerimiseks liistud (vt punkt 6). Need vo\u0303id panna ka salli peale!"}, {"text_idx": "#000024", "text": "Pa\u0308rast raamimist korjatakse a\u0308a\u0308repitsi loomissilmused veidi venitades vardale ja korrastatakse sakid u\u0308kshaaval tipust ning saki vahekohast to\u0303mmates. Selle tulemusena saad sakkidele ilusa kuju ja u\u0308htlustad nende laiused."}, {"text_idx": "#000025", "text": "Nelinurkse ra\u0308ti raamimisel toimi samuti nagu salli raamimisel. Erinevus on vaid selles, et ko\u0303ik raami ku\u0308ljed on pikendatud ehk koosnevad kahest latist."}, {"text_idx": "#000026", "text": "Aseta otsast kokku kaks aukudega latti (vt foto 5). Kui ra\u0308tt on va\u0308ga suur, siis pead mo\u0303lemad latid pikendama. Alusta kolmnurga raamimist ra\u0308ti alumisest nurgast, nurka ja\u0308a\u0308vale piile pane ra\u0308ti tipp."}, {"text_idx": "#000027", "text": "Pinguta kordamo\u0308o\u0308da ra\u0308ti ku\u0308lgi ja leia sakkidele sobiv piide vahe (na\u0308iteks tippude vahe kas 2 vo\u0303i 3 piid) vo\u0303i sakkidele sobiv muu ru\u0308tm (na\u0308iteks kordamo\u0308o\u0308da u\u0308le kahe pii ja u\u0308le kolme pii).\nJa\u0308lgi, et mo\u0303lemad ku\u0308ljed oleksid u\u0308hesugused.\nKui ku\u0308ljed on raamile pingutatud, saad paika panna u\u0308lemise lati. Selleks liida kokku kaks aukudeta latti.\nKui kolmnurkse ra\u0308ti u\u0308laa\u0308a\u0308res ei ole a\u0308a\u0308repitsi, siis aja la\u0308bi servasilmuste tugev abilo\u0303ng, to\u0303mba see sirgu ja to\u0303sta piide taha. Nii ei teki ra\u0308ti raamimisel u\u0308lemisse a\u0308a\u0308rde soovimatuid sakke.\nKui ra\u0308ti u\u0308laa\u0308a\u0308res on a\u0308a\u0308repits, siis pinguta a\u0308a\u0308repitsi saki tipud piidele paraja vahega\nMo\u0303lemal juhul ja\u0308lgi, et u\u0308laa\u0308a\u0308re keskkoht ja\u0308a\u0308ks ra\u0308ti alumise tipuga kohakuti.\nFikseeri alumine nurk nurgaliistuga. Lase ra\u0308tt raamil kuivada."}]